google/wiki40b huggingface dataset:
Dominic Larocque

Bakgrunn

Larocques funksjonshemming skyldes at han måtte amputere venstre fot over kneet i 2007. Han tjenestegjorde i Afghanistan, da bilen han satt i kjørte på en improvisert bombe. Han spilte ishockey før dette, og begynte med kjelkehockey i Transats de Montréal i 2010, og debuterte på det canadiske landslaget i 2010.

Idrettskarriere

Han deltok på Canadas lag som kom på andreplass i Japan Para Ice Sledge Hockey Championship 2011, og samme år vant Canada begge World Sledge Hockey Challenge-turneringene som ble arrangert dette året (april og november). 
I 2012 vant Canada Japan Four Nations Tournament, og fikk sølv i World Sledge Hockey Challenge. De deltok i VM i kjelkehockey 2012, og fikk der bronse etter at de slo Tsjekkia 2-0 i bronsefinalen. 
Han deltok på Canadas lag som vant World Sledge Hockey Challenge 2013, og han deltok også i VM i kjelkehockey 2013, der Canada vant finalen 1-0 over USA. De fikk bronse i kjelkehockey under Paralympiske vinterleker 2014. Etter denne sesongen byttet han plass på banen, fra forward til keeper. 
I 2015 fikk Canada bronse i World Sledge Hockey Challenge, og de fikk sølv i VM i kjelkehockey 2015, der USA vant finalen med 3-0. De vant Turin Para Ice Hockey International Tournament 2015, og fikk sølv i begge World Sledge Hockey Challenge-turneringene i 2016. 
I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017. 
I 2018 representerte han Canada under Paralympiske vinterleker 2018 i Pyeongchang. Canada tapte der finalen 1-2 mot USA.
Lost in Translation

Handling

Et drama med elementer av komedie og romanse. Filmen dreier seg rundt den aldrende skuespilleren Bob Harris (Bill Murray) og den nylig uteksaminerte collegestudenten Charlotte (Scarlett Johansson), som utvikler en unik nærhet etter et tilfeldig møte i et stort Tokyo-hotell. (Det dreier seg om Park Hyatt Hotel i Tokyo, og mye av handlingen utspiller seg i New York Bar i hotellets 52. etasje.) Filmen tar for seg ensomhet, fremmedgjøring, søvnløshet, eksistensiell kjedsomhet og kultursjokk mot bakteppet av det moderne japanske bylandskapet.
Kinas kunstakademi

Kinas kunstakademi (forenklet kinesisk: 中国美术学院, tradisjonell kinesisk: 中國美術學院; pinyin: Zhōngguó Měishù Xuéyuàn, kortform: Guomei 國美, Guóměi) er det fremste universitet for kunst i Folkerepublikken Kina. Det ble grunnlagt i Hangzhou i 1928 av regjeringen. Det har to store campus i Hangzhou, og en campus også i Shanghai. Det har 800 akademisk ansatte, og 7000 studenter (pr 2010).
Area 51

Area 51 er et område i det sørlige Nevada kontrollert av det amerikanske militæret. Området er angivelig et hemmelig område for testing av fly og andre luftfartøy. Området går også under navnene Watertown, Dreamland, Paradise Ranch, The Farm, The Box, og The Directorate for Development Plans Area, samt Groom Lake.  
Området er gjennom mange år blitt gjenstand for en rekke konspirasjonsteorier som går ut på at det befinner seg ikke-jordiske romfartøy og utenomjordiske vesener der. Det er bekreftet at spionflyene Oxcart og etterkommeren SR-71 ble utviklet på dette området. Det ble også gjennomført diverse øvelser i forbindelse med Apollo-programmet på området, mange tror at dette er opphavet til konspirasjonsteoriene angående månelandingen.
Studentsamskipnaden i Agder

Studentsamskipnaden i Agder (SiA) er en av Norges 14 studentsamskipnader. SiA dekker velferdsbehovene til i underkant av 14 000 studenter ved Universitetet i Agder, NLA Mediehøgskolen Gimlekollen, Ansgar Teologiske Høgskole, Folkeuniversitetet Agder, Noroff Kristiand og Fagskolen i Kristiansand. Fagskolen er siste som ble medlem i studentsamskipnaden, som ble meldt inn juni 2017. Dette er som konsekvens av Stortingsmelding 254 S (2016-2017) hvor regjering foreslår at fagskolen skal få rett til å melde seg inn i én studentsamskipnad, men uten plikt.
SiAs øverste organ er et kollegialt styre bestående av fem studenter (inkludert styreleder og nestleder), tre fra medlemsinstitusjonene og to ansatte. Styret består av Kjetil Nyjordet (leder), Hilde Hagen (nestleder), Preben Jakobsen Bjørnestad, Rolf Bjarne Larsen, Simen E. Solberg, Kjetil Hellang, Greta Hilding, Veslemøy Rabe, Mirna Krpo og Mona Holta Holen. Daglig leder er Pål Harv.
SiA hadde en årsomsetning på 243,5 millioner kroner i 2016, og et resultat på 10,5 millioner.

Aktivitet

SiA driver sin virksomhet i byene Kristiansand og Grimstad. Virksomheten består i boligutleie, barnehage, kafeer, bokhandel, kulturhus, idrettssenter og andre ulike velferdsordninger.

SiA kultur

SiA kultur driver studenthusene Bluebox i Grimstad, Østsia i Kristiansand og er ansvarlig for studentfestivalene UGA og Studiestartfestivalen. Studenthuset Bluebox er Agders største konserthus, og har i perioden 2018-2019 arrangert store konserter med artister som Unge Ferrari, Sondre Justad og russekongen Tix.
Prinsesse Märtha Louises Fond

Prinsesse Märtha Louises Fond (tidligere H.K.H. Prinsesse Märtha Louises Fond) er et norsk fond som gir økonomisk støtte til organisasjoner som arbeider med funksjonshemmede barn i Norge.
Avkastningen på egenkapitalen blir utdelt årlig i samband med prinsesse Märtha Louises fødselsdag 22. september. I 2007 ble 28 søkere tildelt sammenlagt nær 600 000 kroner.
Fondets egenkapital er på nær fjorten millioner kroner.
I livets vår

Handling

Et morløst barn har en omtumlende tilværelse, men hun blir etter hvert en berømt internasjonal operasangerinne. Fortid og nåtid møtes når hun opptrer på sitt opprinnelige hjemsted.

Om filmen

Filmen hadde premiere 16. desember 1912 på kinoen Victoria i Malmö. Filmen ble spilt inn i Svenska Biografteaterns ateljé på Lidingö med eksteriører fra Stockholm med omegn av Willi Neumaier. Filmen bygger på August Blanches roman Första älskarinnan som ble gitt ut i 1848.
Megaleas syrna

Utseende

En middelsstor (vingespenn ca. 50 millimeter), kraftig, brun smyger. Forvingen har to store, kremgule flekker, en langs forkanten og en langs ytterkanten, dessuten noen mindre flekker i den ytre delen. Bakvingen har et par små, kremgule flekker.

Utbredelse

Arten lever i Costa Rica.
Ullerål kirke

Kirkebygget

Ullerål kirke bærer preg av tradisjonell kirkearkitektur i en moderne «innpakning». Kirken er oppført i rød teglstein og har sadeltak. Taket og de utvendige takdetaljene er dekket med altaskifer og kobberplater. Oppføringen av byggetrinn 2 hadde en kostnadsramme på 27,1 millioner kroner, hvorav 2,1 millioner var samlet inn av menigheten på forhånd.
Innvendig har kirken høy himling uten tradisjonelle takstoler. Over alterpartiet i kirkens østre del er det store vindusflater helt øverst i taket. Likeledes er det store vindusflater i vestgavlen av bygget. Byggets oppvarming består i det alt vesentlige av fjernvarme. Også innvendig består kirkens vegger av rød teglstein, mens taket har en kombinasjon av hvitmalte flater og trehvitt listverk. Gulvet i kirkerommet er flislagt med lys grå flis, og i taket henger fire lysekroner.
I kirkebygget er det også fasiliteter for andre formål, blant annet er det ungdomslokaler og en stor festsal i underetasjen. Kirkerommet er godt tilrettelagt for musikk, spesielt hva akustikk angår med en etterklang på 1,6-1,7 sekunder. Orgelet er et digitalt orgel med 48 stemmer og er levert fra Johannus orgelfabrikk i Nederland. Ellers har kirken flere kontorer og møterom og er godt utstyrt med nødvendige sanitæranlegg.
Kirken er rikt dekorert innvendig, blant annet med arbeider av den kjente billedkunstneren Ståle Kyllingstad. Utsmykkingen av fondveggen er utført i børstet, rustfritt stål, og er et arbeid av Halvor Bodin. I stedet for å gjengi en tradisjonell fortelling fra Bibelhistorien, skal det gi assosiasjoner til planteblader, røtter, tre, spirer, vekst og vann, altså alt som spirer og gror. Det blå er ment å symbolisere vann som er sentralt for både det som gror, og for dåpen. Over alt dette står det sterkeste av alle symboler, korset. Korset er en del av byggets konstruksjon og er som et vindu med blått glass. Alle messehaglene er laget av Saave Skaar.

Annet

Kirken ligger i Ullerål menighet i Ringerike prosti og tilhører Tunsberg bispedømme.
Hohenzollernbrücke

Konstantin den store

Under Konstantin den store ble det i 310 oppført en bro, som den første forbindelse mellom byen på Rhinens venstre bredd og det romerske Castrum Divitia, senere Divitia civitas. Broen ble ikke vedlikeholdt, og senest på begynnelsen av 400-tallet, til slutt revet.

Pendelferge og Feste Brücke

Inntil 1855 gikk det en pendelferge, også kalt Fliegende Brücke eller den flyvende broen, over elven. I 1859 sto Dombrücke (domkirkebroen) ferdig, også kalt Feste Brücke (fastbroen), som da var den eneste faste forbindelse over Rhinen mellom Basel og Nederland.

Hohenzollernbrücke

Den første Hohenzollernbrücke ble oppført fra 1907 til 1911. Broen ble oppført i stål og hadde fire jernbanespor og en veibane.  Broen overlevde de alliertes bombing, men ble 8. mars 1945 sprengt av tyske pionerer, for å hindre de alliertes fremrykning.  
Fra 1945 ble broen brukt midlertidig. Ombyggingen startet i 1946, først med kun to jernbanespor og en gangbro. Fra 1956 til 1959, ble ytterligere to jernbanespor tilføyd. De store portalene og brotårnene fra førkrigsbroen ble fjernet.
Broen ble i perioden 8. mars 1985 til 1987 utvidet med ytterligere to jernbanespor for S-banen, og et 3,5 meter bredt fotgjenger- og sykkelfelt. Etter de siste utvidelsene, fremstår Hohenzollernbrücke i omtrent den samme størrelse som broen fra 1907/11.
Den prydes av fire rytterstatuer av prøyssiske konger og tyske keisere fra huset Hohenzollern. På Deutz-siden mot nord kong Fredrik Vilhelm IV (Gustav Blaeser, 1813-1874), i sør keiser Vilhelm I (Friedrich Drake, 1805-1882). På Köln-siden mot nord: keiser Fredrik III og mot sør keiser Vilhelm II (begge statuer: Louis Tuaillon, 1862-1919).
Sølvskatten av 1816

Sølvskatten av 1816 er den vanlige betegnelsen på  tvungne aksjekjøp i sølv eller gull, utlignet på norske formuer til et grunnfond for Norges Bank. Opprinnelig var planen at aksjekjøpene skulle være frivillige, men det gikk ikke og lov av 14. juni 1816 (stortingsvedtak 20. mai) hjemlet inndriving med tvang. Tvangsanordningen ble iverksatt 23.12.1816.
MS «Baronen» (1994)

MS «Baronen», så «Seka», er en katamaran bygget i 1994. Båten gikk i passasjertrafikk for HSD Sjø mellom Bergen og Sunnhordland mellom 1994 og 2007. Båten er et søsterskip til MS «Baronessa» som ble bygget samme år.
Rhyssemorphus

Utbredelse

Slekten lever på Madagaskar.
Javadoc

Javadoc er et dataprogramverktøy fra Sun Microsystems brukt til å generere API-dokumentasjon fra Java-kode til HTML-format. Javadoc er industristandarden for å dokumentere Java-kode.
Stortingsvalget 1882

Valgordning

I hvert prestegjeld hadde sognepresten ansvar for å holde valgting som utpekte valgmenn. Valgmennene møttes til valgmannsting. På landet hadde hvert av de atten amtene valgmannsting, og utpekte 2-5 av 76 stortingsrepresentanter. Kjøpstedenes valgmannsting utpekte én, to eller fire av 38 stortingsrepresentanter.
Menn over 25 år med eiendom av en viss størrelse var kvalifisert for stemmerett. I tillegg kunne embedsmenn og rettighetsmenn i Finnmark stemme. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett. 145 700 menn var stemmerettskvalifisert, 99 501 hadde stemmerett. Av disse stemte 72 128.
Valgtingene ble holdt i perioden juli 1882 til november 1882. 416 valgting i landdistriktene utpekte totalt 1 051 valgmenn. 39 valgting i byene utpekte totalt 367 valgmenn. Valgmannstingene ble holdt i perioden 5. august 1882 til 5. desember 1882. Det 32. ordentlige storting ble konstituert 1. februar 1883.

Resultater

Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.
Det vinker til meg i denne kveld

«Det vinker til meg i denne kveld» eller «Kristine Valdresdatter» som den også kalles, er en vise fra romanen Kristine Valdresdatter skrevet av den norsk-amerikanske forfatteren Hans Andersen Foss. Romanen kom først ut i Decorah, Iowa, men ble også svært populær i Norge. Romanen ble filmatisert Kristine Valdresdatter i 1930.
Grunnstykkene i boka skal være sanne. Kristine Valdresdatter fra Vang i Valdres og en venninne, som var seterjente, fikk tilbud om å reise til England. Der skulle de få en utdannelse, og bo sammen med det fine borgerskapet av den engelske Lord Wakefield. Jentene var da 17 år. Wakefield prøvde å få Kristine gift inn i det fine lag av engelsk storstand, men Kristine hadde en ungdomsvenn Harald som hun hadde mistet kontakten med men ikke kunne glemme. Hun trodde han var død i et skipsforlis, men Harald hadde kommet til England og oppdaget at Lord Wakefield gjorde kur til jenta hans. Kristine trivdes ikke i England, og en kveld sto hun ute og sang «Det kling i mot meg i denne kveld, en tone fri, det er et vårbud i fra Valdres fjell». Harald hørte dette, og ga seg til kjenne, og fridde til henne. De bestemte seg for å reise tilbake til Norge. De engelske storfolkene fikk nærmest sjokk når de innså at Kristine var sammen med kusken til en av lordene. Men Harald gikk frem til sine høye herrer, og ba om Kristines hånd. Harald og Kristine tok båt til Bergen, og reiste så videre til Vang i Valdres. Der bygde de seg hus og levde godt.
Visa er innspilt på Frem fra Glemselen kap. 8 med Rita Engebretsen.
Daniel Sojde

Idrettskarriere

Sojde kom på tiendeplass individuelt i De internasjonale øylekene 2017. Gotland fikk bronse i lagkonkurransen dette året.
David Duke

Bakgrunn

Duke ble født i Tulsa i Oklahoma. Som sønn av ingeniør for oljeselskapet Shell flyttet han ofte rundt i verden, og bodde en stund i Nederland før familien bosatte seg i Louisiana.

Politisk utvikling

På slutten av 1960-tallet møtte han William Luther Pierce, leder av National Alliance, en høyreekstrem og seperatistisk organisasjon, og som fikk en livslang innflytelse på ham. Duke ble medlem av Ku Klux Klan i 1967.
Han ble student ved Louisiana State University og dannet en studentgruppe for ikke-voldelige kalt White Youth Alliance som var knyttet til National Socialist White People's Party, et nynazistisk parti i USA. Det samme året opptrådte Duke i en politisk demonstrasjon i naziuniform. Han holdt selskap på årsdagen for Adolf Hitlers fødselsdag, og ble beryktet på studentområdet for å gå i naziuniform.
I White Youth Alliance møtte han Chloê Hardin, som han giftet seg med i 1974, det samme året han tok eksamen ved universitet. Hardin fødte to døtre, Erika og Crystal, men i 1984 ble de skilt, og hun giftet seg senere med Don Black, en venn av Duke som også var medlem av Ku Klux Klan.
Han har skrevet flere bøker, blant annet sin politiske selvbiografi My Awakening: A Path to Racial Understanding («Min oppvåkning: En vei til raseforståelse») i 1988.
Duke beskriver seg selv som såkalt «raserealist», og hevder at «alle mennesker har en grunnleggende menneskelig rett til å bevare sin egen arv». Han har talt til fordel for like rettigheter til alle. Duke er kjent som holocaustbenekter og antisemitt. Han ble i 2013 utvist fra Italia for forsøk på å etablere en europeisk nynazistisk organisasjon. Han omtales også som nynazist, «white supremacist» og hvite nasjonalist. Han sympatiserer åpent med nazismen. Han argumenterte i 2006 med at «The Jewish supremacists not only want to control Israel, they want to control America, Europe and the whole world.» (Det jødiske herrefolket ønsker kontrollere Israel, Amerika, Europa og hele verden.) Dukes bok Jewish Supremacism: My Awakening to the Jewish Question selger godt i Moskva og ved et privat universitet i Ukraina ble han æresdoktor for sin bok Zionism as a Form of Ethnic Supremacism.
I 1974 grunnla han «Knights of the Ku Klux Klan» i Louisiana. Der fungerte han som «Imperial Wizard» fram til 1980. Duke har siden tatt avstand fra gruppen, på grunn av vold utført av andre medlemmer. Senere ble han valgt som delstatsrepresentant i staten Louisiana. Han stilte som kandidat for demokratene i 1988 og som kandidat for republikanerne i 1992 til det amerikanske presidentvalget. Duke har også stilt til valg for senatet i Louisiana, til USAs senat, til Representantenes hus, og til guvernør for Louisiana. Ved guvernørvalget i Louisiana i 1990 fikk han 60 % av stemmene blant hvite velgere.
Bydel Frogner

Politikk og bydelsforvaltning

Bydelen har en folkevalgt forsamling, bydelsutvalget. Største parti med over halvparten av representantene er Høyre. Leder for Frogner bydelsutvalg er Jens Jørgen Lie (H).
Bydelsadministrasjonen er underlagt både bydelsutvalget og byrådet. Administrasjonen ledes av bydelsdirektør Odd Rune Andersen.
Basiptera

Utseende

En middelsstore, kraftig, svart trebukk med brunrøde dekkvinger. Oversiden er tett og kraftig punktert, fint korthårete. Pronotum er bredere enn langt, med en butt tann midt på sidene, på sidene og i midten bak med feleter av tette, nedliggende, lyse hår. Dekkvingene er jevnt tilsmalnende bakover, brunrøde med en stor, avlang, svart flekk i midten.
Antennene er omtrent dobbelt så lange som kroppen hos hannene, kortere enn kroppen hos hunnene.

Utbredelse

Gruppen er utbredt i Paraguay og det nordlige Argentina.
Cape Harcourt

Cape Harcourt er et nes på østsidenav Harcourt Island på nordkysten av Sør-Georgia, og danner nordsiden av innløpet til Royal Bay. Navnet går tilbake til minst 1920.
Kvalitetsforbedring i helsetjenesten

Modell for kvalitetsforbedring

Sirkelformen illustrerer at forbedringsarbeidet er en kontinuerlig prosess. Selv om sirkelen peker fremover til neste fase kan det være nødvendig å gå tilbake til tidligere faser i prosessen. Målene må kanskje justeres underveis og arbeidet må være godt forankret gjennom hele prosessen.
Lego Harry Potter: Years 1–4

Gameplay

Gameplayet i Lego Harry Potter er veldig lignende det som finnes i tidligere Lego-spill, hvor vekten ligger i å samle og utforske. Å utføre besvergelser er en stor del av spiller, og det er et veldig bredt spekter av besvergelser å lære ettersom man gjør framgang i spillet. Det er også mulig å lage eliksirer, som kan hjelpe spilleren å fullføre nivået om eliksiren er laget riktig. Man skal også komme seg gjennom skoletimer og mestre å fly på sopelimer. Det er også mulig å velge mellom over 100 forskjellige karakterer å bruke spillet gjennom.
Baghran (distrikt)

Baghran er det nordligste distriktet i Helmand-provinsen i Afghanistan. Baghran hadde en befolkning på anslåtte 82 018 i 2002, hvorav 90 % er pashtunere og 10 % hazara. Administrasjonssenteret ligger i den lille byen Baghran. Det er omtrent 450 små byer i distriktet.
Baghran ble rammet av en rekke militære sammenstøt under den russiske okkupasjonen. Rais-al-Baghrani, en tidligere Taliban-leder, aksepterte nylig å samarbeide med den afghanske regjeringen og Koalisjonsstyrkene under programmet Takm-e-sol (Forsoning og tilgivelse). 
Produktet det produseres mest av i Baghran er opium, deretter følger hvete.
Megalodontesidae

Utseende

Nokså små, mørke planteveps.
De ligner på spinnvepser (Pamphilidae), men skiller seg fra disse på at antennene er sagtakkede eller kamformede. Kroppen er nokså jevnbred og  noe flattrykt. På farge er de ofte svarte og gule.

Levevis

Larvene lever på ulike urteaktige planter.
De lever selskapelig i "telt" av silke.
Rennebumartnan

Rennebumartnan (tidligere Bygdemartnan i Rennebu) er en martna på Berkåk i Rennebu som har blitt arrangert årlig en helg i august siden 1986. Martnan har i underkant av 20 000 besøkende hvert år.
Rennebumartnan skriver at «I løpet av 25 år har Rennebumartnan utviklet seg til å bli en av Norges viktigste arenaer for salg og markedsføring av husflid og håndverk. Dette er en unik møteplass hvor over 150 norske håndverkere presenterer sine produkter for et kjøpesterkt publikum med sans for god kvalitet.» De skriver videre at «Rennebumartnan tilbyr ulike spesialutstillinger, håndverksaktiviteter spesielt tilrettelagt for de yngste, og et rikholdig tilbud av kortreist mat. Daglig tilbys kulturarrangement av høy kvalitet, ulike konserter, foredrag og visninger. Alt dette er med på å gi publikum de gode martnasopplevelsene. Rennebumartnan tilbyr også flere kulturarrangement også på kveldstid.» Martnan arrangeres i 2012 17.–19. august.
Rennebumartnan ble til etter initiativ fra en arbeidsgruppe nedsatt av Rennebu Næringsforening. I gruppa satt Sivert Hansen, Alf Gunnes og Ingebrigt Bakk. Da martnan startet het den Bygdemartnan i Rennebu.
Arrangementet vant Sør-Trøndelag fylkes kulturpris i 2003. Arrangøren av martnen var initiativtaker til etableringen av Birka (senter for kunst og håndverk) i 2003.
Svein Steinsnes

Liv

Han var sønn av gårdbruker Knut Johan Steinsnes og Åsa Karine Austreim. Etter å ha tatt examen artium i 1918 ble han cand. jur. i 1922 og var deretter fullmektig hos advokat Magnus Aanderaa i Haugesund. Fra 1924 hadde han sitt eget advokatkontor i Haugesund.
Steinsnes var ordfører i Skåre fra 1938 til 1940, i 1945, og igjen fra 1948 til 1951. Fra 1952 var han formann i Museums- og Historielaget for Haugesund og Bygdene. Han var interessert i bygde- og kulturhistorie og skrev artikler i Maal og Minne og i Haugesund museums årsskrift. Blant annet var han en kjenner av gamle gårds- og jordbruksredskaper, og bidro til å bygge opp en stor samling av slike ved museet i Haugesund.
Veluwe

Utvikling

Den siste tiden forsøker man å forbinde naturområdene på Veluwe med hverandre til ett gjennomgående område. Slik vil man at isolerte populasjoner kommer i kontakt med hverandre slik at genetisk diversivitet og dermed overlevelsesmuligheter øker.
Man søker også slike forbindelser til områder utenfor Veluwe.
Eagle Strike

Eagle Strike er den fjerde boken om tenårings-spionen Alex Rider. Det er oppfølgeren til Stormbreaker, Point Blanc og Skeleton Key. Den er skrevet av Anthony Horowitz, som også er kjent for å ha skrevet De fem utvalgte-, bøkene.

Handling

Alex er på ferie i Frankrike med venninnen hans Sabina. Sabina sin far blir skadet av en bombe som treffer huset de har leiet. Alex tror det er Yassen Gregorovitch, som hadde drept onkelen til Alex. 
Senere i boka møter Alex Damian Cray. Damian Cray ferier den nye spillemaskinen han har laget, GAMESLAYER. Alex klarer å komme seg inn i gledeshallen der Damian Cray var. Alex får prøve det nye spille, Fjærslangen. Han klarer spille lett og publikum ler og koser seg, men Cray blir sur og dytter i Alex sin arme sånn at ingen ser det. 
De sentrale personene er Alex, Damian Cray og Yassen Gregorovitch. Damian Cray er en drapsmann, og en mann som er ute etter masse makt. Yassen er en drapsmann som jobber for rike folk, han dreper ikke små barn. Alex tror han er en topp agent, og han tror han kan klare alt på egen hånd.
Det som foregår på flyplassen, er at et fly begynner å brenne i luften over flyplassen. Folk blir sendt ut av flyplassen. Damian Cray hadde planlagt alt. Strømmen på flyplassen går og masse ting skjer. Damian Cray går inn i Presidentens fly og dreper alle vaktene som er det.  Damian Cray er på vei til å sprenge jorden.
Hohenlychens sanatorium

Hohenlychens sanatorium var et kompleks av sanatorier i Lychen nord for Berlin. Hohenlychen ble innrettet i 1902 og først viet til pleie av tuberkulosesyke barn.
Fra 1930-årene var Hohenlycken et av SS' fremste medisinske anlegg, der skadede SS-menn fikk behandling og rekonvalesens.
Mange ledende SS-doktorer fikk utdannelse eller var stasjonert i Hohenlychen, den mest beryktede blant dem SS-Sturmbannführer Doktor Karl Gebhardt, som etter krigen ble dømt til døden for krigsforbrytelser. I 1935 ble Gebhardt medisinsk tilsynsmann for Hohenlychen, som han forvandlet fra sanatorium for tuberkulosepasienter til ortopedisk klinikk. Her startet Gebhardt den første klinikk for sportsmedisin, og utviklet sportsprogrammer for amputerte og andre fysisk handikappede.
Under annen verdenskrig var Hohenlychen et sykehus for Waffen-SS.
Lipetsk oblast

Geografi

Lipetsk oblast grenser til Rjazan oblast (NØ), Tambov oblast (Ø), Voronezj oblast (S), Kursk oblast (SV), Orjol oblast (V) og Tula oblast (NV).

Økonomi

De viktigste industrigrenene er jernindustri og mekanisk industri. De mest industrialisere byene er Lipetsk og Jelets.